**RFP N ASB/GCF - 01/002**

«Ա Ր Մ Ս Վ Ի Ս Բ Ա Ն Կ» ՓԲԸ

**«ՊԱՏՐԱՍՏԱՎԾՈՒԹՅԱՆ ԱՋԱԿՑՈՒԹՅՈՒՆ և ՆԱԽԱՊԱՏՐԱՍՏՄԱՆ ԱՋԱԿՑՈՒԹՅՈՒՆ» ԾՐԱԳԻՐ**

**«ՀՀ-ում ԿԱՆԱՉ ՖԻՆԱՆԱՎՈՐՄԱՆ ՊՐԱԿՏԻԿԱՅԻ ԽԹԱՆՄԱՆ»**

**Ն Ա Խ Ա Գ ԻԾ**

ԱՇԽԱՏԱՆՔԻ ՆԿԱՐԱԳԻՐ /TOR/

**«Կանաչ ֆինանսավորման» առկա և պոտենցիալ փորձի քարտեզագրման և ուսումնասիրության աշխատանքների կատարման համար անհատ խորհրդատուի /տեղական/ ներգրավում**

**Նախաբան**

ՀՀ Կառավարությունը շրջակա միջավայրի պահպանման ճկուն փորձի ներդրման և կիրառման խթանման իր ռազմավարության շրջանակներում պլանավորում է էականորեն բարձրացնել կանաչ ֆինանսավորման գործիքակազմի կիրառելիությունը և ապահովել մասնավոր հատվածի ավելի պրոակտիվ մասնակցություն կլիմայական փոփոխությունների զսպման և հետևանքների ադապտացման նախաձեռնություններում։

Իր ընդհանուր ռազմավարության շրջանակներում ՀՀ Կառավարությունը ՀՀ շրջակա միջավայրի նախարարության /Ազգային Հավատարմագրված մարմին/ միջոցով Կանաչ Կլիմայի Հիմնադրամից /GCF/ «ՊԱՏՐԱՍՏԱՎԾՈՒԹՅԱՆ ԱՋԱԿՑՈՒԹՅՈՒՆ և ՆԱԽԱՊԱՏՐԱՍՏՄԱՆ ԱՋԱԿՑՈՒԹՅՈՒՆ» ծրագրի շրջանակներում խնդրել է օգնություն «կանաչ ֆինանավորման» փորձի և կիրառելիության հետագա զարգացման խոչընդոտները համապարփակ ուսումնասիրելու, առկա գործիքակազմը քարտեզագրելու և ոլորտում կարողությունների բարձրացման, ինչպես նաև իրազեկվածության բարձրացման և մեթոդաբանության մշակման գործողություններ իրականացնելու համար։ Պատրաստվածության ծրագիրը պետք է նախագծի «Կանաչ Ֆինանսավորման» ճանապարհային քարտեզ, որը կհանդիսանա որպես ներկա իրավիճակը սահմանող, կանաչ ֆինանսավորման զարգացման խոչընդոտները վերհանող և կանաչ ֆինանավորման ռազմավորությանը խթանող համապարփակ տեսլականի անկյունաքարային քաղաքական փաստաթուղթ։ Վերջինս միաժամանակ կօժանդակի Փարիզյան համաձայնագրի շրջանակներում ՀՀ-ի կողմից ստանձնված պարտավորությունների կատարմանը։ Ճանապարհային քարտեզը և հետագա գործողությունները, որոնք ուղղված կլինեն առաջարկվող միջոցառումների իրականացմանը, հետագայում կօգտվեն «Կանաչ Ֆինանսավորման գործիքակազմի» շտեմարանից, որը կկազմվի տվյալ նախագծի իրականացման ընթացքում և հետագայում ի պահ կհանձնվի ՀՀ Կենտրոնական Բանկին՝ պահպանման և անհրաժեշտության դեպքում նաև արդիականացման համար։ Պատրաստվածության ծրագրի հիմնական նպատակը «կանաչ ֆինանսավորման» գործիքակազմի կառուցվածքի և կիրառման ոլորտում շրջադարձային փոփոխությունների իրականացումն է, որը նախատեսվում է կատարել ազգային առևտրային բանկերի և ոչ-բանկային ֆինանսական կառույցների համապատասխան կարգերում շրջակա միջավայրի պահպանման և պատասխանտու ֆինանսավորման վերաբերյալ ընթացակարգերի ներդրման, ինչպես նաև ոլորտը համակարգող դաշտի խոչընդոտների վերացման և խրախուսող մեխանիզմների ներդրման միջոցով։

Այս նպատակի իրականացման համար, կիրականացվեն միմյանց հետ փոխկապակցված գործողությունների շարք, այդ թվում ելակետային դիրքի ուսումնասիրություն, կարգավորող դաշտի ուումնասիրություն և պարզեցում, միջազգային լավագույն փորձի վերլուծություն, ինչպես նաև հետագայում կարողությունների բարձրացմանն ուղղված միջոցառումների իրականացման համար մեթոդոլոգիաների մշակում։

“ՀՀ-ում ԿԱՆԱՉ ՖԻՆԱՆԱՎՈՐՄԱՆ ՊՐԱԿՏԻԿԱՅԻ ԽԹԱՆՄԱՆ” նախագծի իրականացման աշխատանքների կառավարումը շնորհվել է ՀՀ առաջատար առևտրային բանկերից մեկինը՝ «ԱՐՄՍՎԻՍԲԱՆԿ» ՓԲԸ-ին, որը նաև դիմել է Կանաչ Կլիմայի Հիմնադրամի կողմից հավատամագրվելու համար։

**Առաջադրանքի նպատակը**

Կանաչ ֆինանավորմամբ հասկացվում է տնտեսական գործունեությանն ուղղված ֆինանսական ծառայություններ, որոնք միաժամանակ օժանդակում են շրջակա միջավայրի բարելավմանը, կլիմայական փոփոխությունների զսպմանը և արդեն առաջացած հետևանքների մեղմմանը, ռեսուրսների օգտագործման արդյունավետությանը։ Այդ թվում են այնպիսի ոլորտների ֆինանսավորումը, գործարկումը և ռիսկերի կառավարումը, ինչպիսիք են շրջակա միջավայրի պահպանումը, էներգախնայողությունը, մաքուր էներգիան, կանաչ տրանսպորտային համակարգը, կանաչ շինությունները և այլն։

Սույն առաջադրանքի նպատակը «կանաչ ֆինանսավորման» ներկա և պոտենցալ փորձի (17 առևտրային բանկերի և 5 ոչ բանկային ֆինանսակն հատատություններում) մանրամասն ուսումնասիրությունը և բացահայտումն է։

**Աշխատանքի շրջանակը**

ՀՀ-ում ներկայումս գործունեություն իրականացնող առևտրային բանկերի մեծամասնությունը հետաքրքրություն են հայտնել խթանել կանաչ ֆինանսավորումը այս կամ այն կերպ։ Այդպիսով այս պահին իրատեսական է ՀՀ ողջ բանկային համակարգը համարել որպես պոտենցիալ հետաքրքրված կողմեր։ ՀՀ բանկերից որոշները «կանաչ» վարկերի զգալի պորտֆել ունեն, և այդպիսով տիրապետում են կարգավորող դաշտի խոչընդոտների, տեղեկատվական և մեթոդաբանական բացերի, և որ ամենակարևորներից է, նմանատիպ ֆինանսական գորիքների համար պոտենցիալ շուկայի վերաբերյալ նշանակալից տեղեկութունների։ Ոչ բանկային ֆինանսական հաստատությունների մեծ մասնաբաժինը կազմում են Ունիվերսալ վարկային կազմակերպությունները, որոնք էլ պետք է լինեն կանաչ ֆինանսավորման խթանման համար այդ ոլորտում առաջնային թիրախները։ Այնուամենայնիվ, հաշվի առնելով վերջիններիս փոքրությունը (թե բանկերի հետ համեմատական կարգով, և թե բացարձակ չափորոշիչներով), անհրաժեշտ կլինի իրականացնել հստակ և օբյեկտիվ ընտրություն և որպես շահառու կընտրեն այն ՈՒՎԿ-ները, որոնք կցուցաբերեն ինստիտուցիոնալ հետաքրքրություն և պատրաստակամություն (ամենայն հավանականությամբ կպահանջվի նաև համապատասխան փորձ ոլորտում)։

Մասնավորապես, խորհրդատուն պետք է․

* Հաճախորդի հետ հաստատի շահառուների ցանկը;
* Ուսումնասիրի շահռուների պորտֆելը՝ «կանաչ ֆինանսավորման» գործիքակազմը բացահայտելու համար;
* Նախագծեր առկա «կանաչ ֆինանսավորման գործիքների» համապարփակ մատրիքս (ներառյալ չափը, չափանիշը, թիրախային ոլորտները և այլն․․․)
* Հարցազրույց իրականացնի Բանկի հիմնական պատասխանատու աշխատակցների հետ՝ կարգավորող դաշտի խոչընդոտների, տեղեկատվական և մեթոդաբանական բացերի, և որ ամենակարևորն է, նմանատիպ ֆինանսական գործիքների համար պոտենցիալ շուկաների նույնականցման համար
* Պորտֆելների ուսումնասիրության և հարցազրույցների ընթացքում ստցված տեղեկությունների վերլուծություն
* Կազմել արդյուքները ամփոփող հաշվետվություն, ինչպես նաև միջանկյալ առաջարկներ կարգավորող դաշտի խոչընդոտների, տեղեկատվական և մեթոդաբանական բացերի, և որ ամենակարևորն է, նմանատիպ ֆինանսական գործիքների համար պոտենցիալ շուկաների նույնականցման համար

Իրականացված հետազոտություների արդյունքները կմիացվեն և կխթանեն ՀՀ-ում «կանաչ ֆինանսավորման» գործիքակազմի կիրառման առկա իրավիճակի գնահատմանը, ինչպես նաև առկա բացերի բացահայտմանը։

Խորհրդատուն պետք է սերտորեն համագործակցի Միջազգային փորձագետի հետ, որը իր հերթին պետք է տրամադրի մեթոդաբանական ուղեցույցները և գնահատի վերջնական արդյուքները։

**Ընտրության չափանիշ**

1. **Խորհրդատուի փորձը – 70%**
* Առնվազն 10 տարվա աշխատանքային փորձ նախագծերի կառավարման, ձևավորման և գնահատման, արդյունավետության գնահատման ցուցիչների, թիրախային ցուցանիշների սահմանման, մեթոդաբանական ուղեցույցների կազմման և/կամ կիրառման, հետազոտությունների իրականացման, ընթացակարգերի և քաղաքականության մշակման ոլորտներում՝ ներառյալ «կանաչ տնտեսության» և «կանաչ ֆինանսավորման» տիրույթներում։
* Փորձ պետություն-մասնավոր հատված համագործակցության ոլորտում (PPP), կապեր մասնավոր հատվածի և Կառավարական գործակալությունների հետ
* Բանկերին, պետական կառույցներին, և/կամ միջազգային կառույցներին համապատասխան ոլորտներում բարձր մակարդակի մասնագիտական խորհրդատվության տրամադրման հաջող իրականացված աշխատանքներ,
* Կլիմայական ֆոնդերի հետ աշխատանքային փորձը կդիտվի որպես առավելություն

Խորհրդատուները պետք է նաև հասանելի լինեն իրենց կողմից իրականացված աշխատանքները Նախագծի շրջանակներում համապատասխան սեմինարների և թրեյնինգների ընթացքում ներկայացնելու համար՝ ոչ պակաս, քան տվյալ առաջադրանքի շրջանակներում իրենց հանձնարարության կատարման ավարտից հետո առնվազն 6 ամիս։

1. **Գնային առաջարկ - 30%**

**Ժամանակացույց, արդյունքներ և հաշվետվություն**

“ՀՀ-ում կանաչ ֆինանավորման պրակտիկայի խթանման” նախագծի ընդհանուր տևողությունը 24 ամիս է»

Պահանջվող ծառայությունները (**60 աշխատանքային օր**) պետք է մատուցվեն 2020թ․-ի հունիս-օգոստոս ամիսների ընթացքում։

**Հայտերի ներկայացումը**

Ինքնակենսագրականից (CV) բաղկացած դիմումների փաթեթները պետք է ներկայացվեն մինչև 10/06/2020թ․-ի 18․00-ն (հայտարարությունից 15 օրերի ընթացքում) հետևյալ էլ․ հասցեին՝ procurement.gcf@armswissbank.am։ Գնային առաջարկը պետք է ներկայացվի մինչև 10/06/2020թ․-ը, ժամը 18․00։ (հայտարարությունից 15 օրերի ընթացքում) հետևյալ էլ․ հասցեին՝ priceoffer.gcf@armswissbank.am։

Ներկայացված փաթեթները կուսումնասիրվեն և կգնահատվեն ելնելով վերջիններիս ամբողջականությունից, ինչպես նաև հայտարարված մրցույթին և իրականացվող նախագծին համապատասխանության աստիճանից։

Այն հայտը, որը համապատասխանում է բոլոր պահանջներին, բավարարում է գնահատման բոլոր չափանիշներին և ունի լավագույն գնառաջարկը, կընտրվի և կշնորհվի պայմանագիր։ Ցանկացած հայտ, որը չի բավարարում մրցույթի պայմաններին, կմերժվի։